**Ionad oibre**

**Scríobh an focal ceart leis an bpictiúr ceart thíos.**

scoil oifig ospidéal óstán garáiste siopa

láthair tógála teach tábhairne bád feirm teach monarcha stáisiún na nGardaí

|  |  |  |  |
| --- | --- | --- | --- |
| 1. \_\_\_\_\_\_\_\_\_\_\_\_\_\_ | 2. \_\_\_\_\_\_\_\_\_\_\_\_\_\_ | 3. \_\_\_\_\_\_\_\_\_\_\_\_\_\_ | 4. \_\_\_\_\_\_\_\_\_\_\_\_\_\_ |
| 5. \_\_\_\_\_\_\_\_\_\_\_\_\_\_ | 6. \_\_\_\_\_\_\_\_\_\_\_\_\_\_ | 7. \_\_\_\_\_\_\_\_\_\_\_\_\_\_ | 8. \_\_\_\_\_\_\_\_\_\_\_\_\_\_ |
| 9. \_\_\_\_\_\_\_\_\_\_\_\_\_\_ | 10. \_\_\_\_\_\_\_\_\_\_\_\_\_\_ | 11. \_\_\_\_\_\_\_\_\_\_\_\_\_ | 12. \_\_\_\_\_\_\_\_\_\_\_\_\_ |
| 13. \_\_\_\_\_\_\_\_\_\_\_\_\_\_ | Tarraing nó greamaigh pictiúr d’áit eile oibre ina bhfuil duine de na foghlaimeoirí ag obair. |  |  |

**Treoracha don mhúinteoir**

**Ionaid Oibre Labhairt**

**Le múineadh**

Ag fiafraí de dhuine cén áit a bhfuil sé ag obair agus an cheist sin a fhreagairt.

**Moltaí**

1. Déan cóip den bhileog **Ionaid oibre** do gach duine sa rang.

* Téigh trí na pictiúir leis an rang ag ainmniú an láthair oibre i ngach ceann agus ag iarraidh ar an rang an focal a rá i do dhiaidh. Mar shampla: *Sin teach.*
* Clúdaíodh cuid den fhoclóir seo i **dTopaic 2: Cúlra agus Áit Chónaithe**,ach déan go leor athrá ar an bhfoclóir nua (cosúil le *monarcha*agus *láthair tógála*)**.** Iarr ar an rang smaoineamh ar shamplaí de na hionaid oibre ar fad atá ina gceantar.
* Ansin, téigh trí na pictiúir leis an rang arís, an uair seo ag cur na ceiste: *Cad (céard) é seo?* Rang: *Sin ospidéal,* agus araile*.* Is iad seo na háiteanna atá léirithe ar an mbileog:

*teach, oifig, stáisiún na nGardaí, garáiste, ospidéal, scoil, feirm, óstán, monarcha, siopa, láthair tógála, teach tábhairne, bád*.

* Oscail an sleamhnán **Ionad oibre** sa taispeántas PowerPoint **Gníomhaíochtaí Labhartha**. Nocht na híomhánna, ceann ar cheann. Abair ráiteas faoi gach íomhá mar shampla: *Sin teach.* Abair leis an rang éisteacht go géar leat mar déarfaidh tú abairtí a bheidh fíor agus bréagach. Beidh orthu tú a cheartú nuair is cuí, mar shampla: *Bréagach. Sin monarcha*.
* Roinn an rang i mbeirteanna, A agus B. Bíodh cóip den bhileog **Ionaid oibre** ag gach beirt. Iarr ar gach beirt ceist a chur ar a chéile faoi na hionaid oibre atá ar an mbileog. Cuirfidh Duine A an chéad cheist agus Duine Ban dara ceist agus ar aghaidh mar sin go dtí go mbeidh cleachtadh déanta ag an mbeirt acu ar an bhfoclóir ar fad a bhaineann leis an mbileog.

Mar shampla:

A: *Cad (céard) é seo?*

B: *Sin teach. Cad é seo?*

A: *Sin monarcha. Cad é seo?*

* Téigh timpeall an ranga ag éisteacht leis na foghlaimeoirí, go háirithe ó thaobh na foghraíochta de.
* Nuair a bheidh sé sin déanta acu, iarr ar na foghlaimeoirí an t-ionad oibre cuí a scríobh leis an bpictiúr cuí.
* Ceartaigh an ghníomhaíocht trí uimhir a rá le foghlaimeoirí éagsúla agus beidh orthu an t-ionad ceart a rá.
* Múin an cheist agus an freagra:

*Cén áit a bhfuil tú ag obair?*

*Tá mé ag obair i siopa.*

*Tá mé ag obair i monarcha.*

*Tá mé ag obair in oifig.*

* Déan cleachtadh ar an gceist agus na freagraí thuas leis an rang. Cuir i gcuimhne don rang ar fhoghlaim siad i **dTopaic 7**: **Buanna agus Scileanna** maidir le ***i/in/sa/san****:*

*i Sasana, i gCeanada, in Éirinn, sa Fhrainc, san Iodáil*

* Abair leo go bhfuil siad chun na rialacha céanna a chur i bhfeidhm leis na hionaid oibre. Mínigh dóibh go n-úsáidtear *‘ar’* le roinnt láithreacha oibre. Mar shampla: *ar bhád, ar fheirm.*
* Oscail an sleamhnán **Poist** sa taispeántas PowerPoint **Gníomhaíochtaí Labhartha** nó bain úsáid as cóip den bhileog **Poist** ar an osteilgeoir, nó bíodh cóip ag gach duine sa rang.
* Cuir ceist ar fhoghlaimeoirí éagsúla: Cá *bhfuil Aoife ag obair? Cá bhfuil David ag obair?*
* Roinn an rang i mbeirteanna. Iarr ar gach beirt ceist a chur ar a chéile faoi ionad oibre na ndaoine a luaitear ar an mbileog.

Mar shampla:

A: *Cá bhfuil David ag obair?*

B: *Tá David ag obair in ospidéal. Cá bhfuil Peter ag obair?* agus araile.

Moltar na gníomhaíochtaí seo a nascadh leis an mbileog **Líon na Bearnaí (Léitheoireacht)** nó leis an ngníomhaíocht **Cé atá ag obair ann?** sna gníomhaíochtaí **An Banc Teanga**.

**Freagraí**

1. teach
2. oifig
3. stáisiún na nGardaí
4. garáiste
5. ospidéal
6. scoil
7. feirm
8. óstán
9. monarcha
10. siopa
11. láthair tógála
12. teach tábhairne
13. bád